ભૂલ પર સ્પષ્ટતા આપ્યા બાદ પણ શિવરાજના પુત્ર કાર્તિકેયે રાહુલ ગાંધી સામે કેસ કરાવી દીધો. કાર્તિકેય ચૌહાણે ભોપાલમાં રાહુલ ગાંધી સામે માનહાનિનો કેસ દાખલ કરાવ્યો છે. ન્યાયાધીશ સુરેશ સિંહની કોર્ટમાં કાર્તિકેય તરફથી વકીલ શિરીષ શ્રીવાસ્તવે રાહુલ ગાંધી સામે માનહાનિનો કેસ કર્યો છે. આ મામલે 3 નવેમ્બરે સવારે 11 વાગે પુરાવાનો સમય નક્કી કરવામાં આવ્યો છે. માનહાનિનો કેસ કરવા માટે કાર્તિકેય ચૌહાણના વકીલે કોર્ટમાં પુરાવા તરીકે વર્તમાનપત્રનું કટિંગ અને ટીવી ન્યૂઝ ચેનલોમાં ચાલેલા રાહુલ ગાંધીના નિવેદનનો હવાલો આપ્યો છે.